Πριν αρχίσετε τις εργασίες, τσεκάρετε τις συνιστώμενες από το εγχειρίδιο ιδιοκτήτη του οχήματός σας διαδικασίες. Τις περισσότερες φορές, απαιτείται η αφαίρεση του προβολέα, μετά το ξέσφιγμα των βιδών του και την αποσύνδεση των ηλεκτρικών συνδέσεων στο οπίσθιο μέρος τους. Μετά θα πρέπει να φύγει και το προστατευτικό κάλυμμα. Βγάλτε τον λαμπτήρα από το ντουί του και βάλτε με προσοχή στη θέση του τον καινούριο. Να θυμάστε ότι δεν πρέπει να ακουμπήσετε στην επιφάνεια του λαμπτήρα με γυμνά χέρια (βάλτε γάντια), μιας και τα ίχνη λίπους, ενδέχεται να επιφέρουν ζημιές στον λαμπτήρα. Συναρμολογήστε και πάλι τον προβολέα ακολουθώντας τη διαδικασία με την αντίθετη σειρά.
Σε κάποια οχήματα, η αντικατάσταση των λαμπτήρων δεν προϋποθέτει την αφαίρεση όλου του προβολέα. Υπάρχει όμως περίπτωση, να πρέπει να βγάλετε τη μονάδα ελέγχου κινητήρα, τη μπαταρία, το δοχείο του ψυκτικού και άλλα τμήματα. Η αντικατάσταση του λαμπτήρα των φώτων ομίχλης προϋποθέτει να βγει ο εμπρόσθιος τροχός, το κάτω προστατευτικό του κινητήρα και το κάλυμμα του θόλου του τροχού.